
52 DR.30.11.2006 

 

 Dato' Paduka Haji Badruddin bin Amiruldin [Jerai]:  Terima kasih di atas 
jasa baik dan budi baik, Tuan Pengerusi. 

 Tuan Pengerusi [Datuk Lim Si Cheng]: Baik. Sila duduk. 

 Dato' Paduka Haji Badruddin bin Amiruldin [Jerai]: Duduk... [Ketawa] 

 Tuan Pengerusi [Datuk Lim Si Cheng]: Yang Berhormat bagi Ledang. 

3.18 ptg. 

 Ir. Haji Hamim bin Samuri [Ledang]: Terima kasih, Tuan Pengerusi. Saya 
hanya satu perkara sahaja iaitu kepala Pembangunan 02301 - Penyelenggara 
Kompleks dan Kemudahan Sukan Negeri - Negeri iaitu tentang Stadium Muar. 

 Untuk makluman Tuan Pengerusi, Stadium Muar sekarang sedang berada 
dalam keadaan yang amat daif. Memang benar Stadium Muar sekarang di tadbir di 
bawah Majlis Perbandaran Muar tetapi yang kita mohon ialah pembelaan daripada 
kementerian supaya stadium ini dibaikpulih terutamanya dalam menyediakan trek yang 
baru supaya dapat mencungkil bakat-bakat yang sedia ada di Muar tetapi terpendam 
kerana tidak ada kemudahan sukan. 

 Orang Muar semua sudah bersetuju tidak perlu ada kompleks sukan komuniti 
di sana kerana sudah ada stadium. Mungkin boleh dialihkan peruntukan tersebut 
daripada kompleks sukan komuniti di daerah Muar kepada Stadium Muar. Terima 
kasih. 

 Tuan Pengerusi [Datuk Lim Si Cheng]: Yang Berhormat bagi Tuaran. 

3.19 ptg. 

 Datuk Wilfred Madius Tangau [Tuaran]: Terima kasih, Tuan Pengerusi.  
Saya pun ingin turut membahaskan bagi Butiran 020100 - Pentadbiran Belia dan Sukan 
yang telah diberi peruntukan sebanyak RM1,318,500. 

Tuan Pengerusi, dalam soal pentadbiran belia dan sukan ini, saya ingin 
membawa perhatian Dewan yang mulia ini khusus pada Menteri dalam soal 
pentadbiran belia dan sukan di Negeri Sabah, kesemua pentadbiran berhubung dengan 
belia dan sukan Negeri Sabah berbanding dengan rakan di Semenanjung diatur 
mengikut bahagian dan bukan peringkat daerah. Sedangkan daerah-daerah di Negeri 
Sabah ini adalah besar, luas. Saya ambil contoh bagi kawasan saya di Parlimen Tuaran 
luasnya lebih seribu kilometer persegi dan merupakan satu dari pentadbiran daerah 
tetapi kita tidak mempunyai pegawai-pegawai belia dan sukan di peringkat daerah, 
semuanya ditadbirkan di peringkat bahagian iaitu beberapa daerah dicantumkan untuk 
pentadbiran belia dan sukan. 

Dalam hal begini apabila ada program di peringkat kementerian yang 
diperkenalkan untuk dilaksanakan di peringkat Parlimen atau di peringkat daerah, kita 
menghadapi masalah untuk melaksanakan di peringkat daerah. Bukan sahaja kerana 
sistem pentadbiran yang berbeza ini dan masih lagi di takuk lama belum diperbaharui 
lagi, tetapi kekurangan kakitangan di peringkat bahagian. Dalam hal ini juga Tuan 
Pengerusi, saya ingin membuat perhatian Yang Berhormat Menteri bahawa pada pagi 
tadi telah dijelaskan tentang pembinaan kompleks sukan komuniti yang telah dijelaskan 
pada peringkat pagi tadi. 

Akan tetapi, saya tidak yakin apabila mendengar penjelasan Yang Berhormat 
Menteri tentang soal-soal penyelenggaraan penggunaannya dan tidak dan sebagainya, 
saya tidak yakin, malah janji itu sudah lama diumumkan tetapi sehingga pada hari ini 
tidak ada yang dilaksanakan. Oleh sebab itu saya ingin mencadangkan supaya 
daripada kita membelanjakan begitu banyak duit untuk membina kompleks sukan 
komuniti, saya mencadangkan supaya kesemua dewan masyarakat, balai  muhibah di 
peringkat kampung, di peringkat pekan dan sebagainya dipertingkatkan diperbaiki 
kepenggunaannya untuk aktiviti-aktiviti sukan. 

Di kawasan saya di Tuaran, setiap kampung mempunyai balai muhibah yang 
kian hari semakin uzur dan dewan-dewan ini boleh digunakan untuk main badminton, 
untuk main bola tampar untuk main sepak takraw dan sebagainya tetapi, oleh kerana 
keadaan dewan yang daif dan kemudahan-kemudahan yang lain yang tidak baik, maka 
sebahagian besar daripada dewan-dewan, balai-balai muhibah ini tidak lagi boleh 
digunakan.  



Dato' Paduka Haji Badruddin bin Amiruldin [Jerai]: Terima kasih di atas jasa baik dan budi baik, Tuan Pengerusi. Tuan Pengerusi [Datuk Lim Si Cheng]: Baik. Sila duduk. Dato' Paduka Haji Badruddin bin Amiruldin [Jerai]: Duduk... [Ketawa]. Tuan Pengerusi [Datuk Lim Si Cheng]: Yang Berhormat bagi Ledang. 3.18 ptg. Ir. Haji Hamim bin Samuri [Ledang]: Terima kasih, Tuan Pengerusi. Saya hanya satu perkara sahaja iaitu kepala Pembangunan 02301- Penyelenggara Kompleks dan Kemudahan Sukan Negeri- Negeri iaitu tentang Stadium Muar. Untuk makluman Tuan Pengerusi, Stadium Muar sekarang sedang berada dalam keadaan yang amat daif. Memang benar Stadium Muar sekarang di tadbir di bawah Majlis Perbandaran Muar tetapi yang kita mohon ialah pembelaan daripada kementerian supaya stadium ini dibaikpulih terutamanya dalam menyediakan trek yang baru supaya dapat mencungkil bakat-bakat yang sedia ada di Muar tetapi terpendam kerana tidak ada kemudahan sukan. Orang Muar semua sudah bersetuju tidak perlu ada kompleks sukan komuniti di sana kerana sudah ada stadium. Mungkin boleh dialihkan peruntukan tersebut daripada kompleks sukan komuniti di daerah Muar kepada Stadium Muar. Terima kasih. Tuan Pengerusi [Datuk Lim Si Cheng]: Yang Berhormat bagi Tuaran. 3.19 ptg. Datuk Wilfred Madius Tangau [Tuaran]: Terima kasih, Tuan Pengerusi. Saya pun ingin turut membahaskan bagi Butiran 020100- Pentadbiran Belia dan Sukan yang telah diberi peruntukan sebanyak RM1,318,500. Tuan Pengerusi, dalam soal pentadbiran belia dan sukan ini, saya ingin membawa perhatian Dewan yang mulia ini khusus pada Menteri dalam soal pentadbiran belia dan sukan di Negeri Sabah, kesemua pentadbiran berhubung dengan belia dan sukan Negeri Sabah berbanding dengan rakan di Semenanjung diatur mengikut bahagian dan bukan peringkat daerah. Sedangkan daerah-daerah di Negeri Sabah ini adalah besar, luas. Saya ambil contoh bagi kawasan saya di Parlimen Tuaran luasnya lebih seribu kilometer persegi dan merupakan satu dari pentadbiran daerah tetapi kita tidak mempunyai pegawai-pegawai belia dan sukan di peringkat daerah, semuanya ditadbirkan di peringkat bahagian iaitu beberapa daerah dicantumkan untuk pentadbiran belia dan sukan. Dalam hal begini apabila ada program di peringkat kementerian yang diperkenalkan untuk dilaksanakan di peringkat Parlimen atau di peringkat daerah, kita menghadapi masalah untuk melaksanakan di peringkat daerah. Bukan sahaja kerana sistem pentadbiran yang berbeza ini dan masih lagi di takuk lama belum diperbaharui lagi, tetapi kekurangan kakitangan di peringkat bahagian. Dalam hal ini juga Tuan Pengerusi, saya ingin membuat perhatian Yang Berhormat Menteri bahawa pada pagi tadi telah dijelaskan tentang pembinaan kompleks sukan komuniti yang telah dijelaskan pada peringkat pagi tadi. Akan tetapi, saya tidak yakin apabila mendengar penjelasan Yang Berhormat Menteri tentang soal-soal penyelenggaraan penggunaannya dan tidak dan sebagainya, saya tidak yakin, malah janji itu sudah lama diumumkan tetapi sehingga pada hari ini tidak ada yang dilaksanakan. Oleh sebab itu saya ingin mencadangkan supaya daripada kita membelanjakan begitu banyak duit untuk membina kompleks sukan komuniti, saya mencadangkan supaya kesemua dewan masyarakat, balai muhibah di peringkat kampung, di peringkat pekan dan sebagainya dipertingkatkan diperbaiki kepenggunaannya untuk aktiviti-aktiviti sukan. Di kawasan saya di Tuaran, setiap kampung mempunyai balai muhibah yang kian hari semakin uzur dan dewan-dewan ini boleh digunakan untuk main badminton, untuk main bola tampar untuk main sepak takraw dan sebagainya tetapi, oleh kerana keadaan dewan yang daif dan kemudahan-kemudahan yang lain yang tidak baik, maka sebahagian besar daripada dewan-dewan, balai-balai muhibah ini tidak lagi boleh digunakan.